SZITAKÖTŐ 62. szám

1.oldal Fecske Csaba: Földön járó

Fecske Csaba: Földön járó

Föld, te kék bolygó, glóbuszom,   
bejárlak gépen, lábbuszon,  
körberepüllek űrhajón,  
szépségedet megbámulom.  
Tevékkel vár a sivatag,  
kicserzi bőrödet a nap.  
Olyan, akár az Ararát  
a fölmeredő tevehát.  
Pingvinország a Déli-sark,  
ahol a tél télig kitart.  
Grönlandon szorgos eszkimók  
jégből építenek kunyhót.  
Bekopogtat dideregve,  
pihenni a jegesmedve.  
Kiskorom óta vár reám  
a három híres óceán.  
Bennük szétszórva szigetek,  
mint levesben a rizsszemek.  
Vár a Mátra, vár a Tátra  
és a zordon Himalája,  
megmászom mind, körbenézek,  
megcsodálom a vidéket.

**1.Gyűjtsd ki a tulajdonneveket Fecske Csaba: Földön járó című verséből!**

**2.Nézz utána a következő szavak jelentésének!**  
  
kicserzi:

fölmeredő:

glóbuszom:   
  
zordon:   
  
kunyhó:

*„Kiskorom óta vár reám  
a három híres óceán.”***3. Nevezd meg a három híres óceánt!**

**4. Melyik országban találhatók a versben szereplő földrajzi helységek? Nézz utána!**  
  
Tátra:   
  
Mátra:   
  
Himalája:   
  
Ararát:

**Készíts illusztrációt a vers első négy sorához!**

Megoldások:

1: Fecske Csaba, Földön járó, Föld, Ararát, Pingvinország, Déli-sark, Grönland, Tátra, Mátra ,Himalája

(több lehetséges megoldás)  
kicserzi: megperzseli, perzseli, felégeti  
fölmeredő: magas, púpos  
glóbusz: gömb alakú, földgömb  
zord: nagyon hideg, kíméletlen  
kunyhó: házikó, viskó stb..

3. Atlanti-óceán, Csendes-óceán és az Indiai-óceán

4.  
Tátra: Szlovákia, Lengyelország  
Mátra: Magyarország  
Himalája: India ( Kína, Nepál,Pakisztán,BhutánAfganisztán,Mianmar)  
Ararát: Törökország (Örmény-felföld)